Document ID: 32008D0563

RÅDETS BESLUTNING
af 3. juni 2008
om ophævelse af beslutning 2005/185/EF om et uforholdsmæssigt stort underskud i Den Tjekkiske Republik
(2008/563/EF)
RÅDET FOR DEN EUROPÆISKE UNION HAR -
under henvisning til traktaten om Det Europæiske Fællesskab, særlig artikel 104, stk. 12,
under henvisning til henstilling fra Kommissionen, og
ud fra følgende betragtninger:
(1)
Ved Rådets beslutning 2005/185/EF (1) og på grundlag af en henstilling fra Kommissionen i overensstemmelse med traktatens artikel 104, stk. 6, blev det besluttet, at der forelå et uforholdsmæssigt stort underskud i Tjekkiet. Rådet konstaterede, at det offentlige underskud var på 12,9 % af BNP i 2003 (5,9 % af BNP, når der ikke medregnes en meget stor engangsoperation i forbindelse med imputerede statsgarantier), hvilket er klart mere end traktatens referenceværdi på 3 % af BNP.
(2)
I henhold til traktatens artikel 104, stk. 7, og artikel 3, stk. 4, i Rådets forordning (EF) nr. 1467/97 af 7. juli 1997 om fremskyndelse og afklaring af gennemførelsen af proceduren i forbindelse med uforholdsmæssigt store underskud (2) rettede Rådet på grundlag af en henstilling fra Kommissionen den 5. juli 2004 en henstilling til Tjekkiet med henblik på at bringe situationen med et uforholdsmæssigt stort underskud til ophør senest i 2008. Henstillingen blev offentliggjort.
(3)
I betragtning af den forventede markante budgetafvigelse i 2007 og et uforholdsmæssigt stort underskud, der i 2008 fortsat lå over referenceværdien, vedtog Rådet den 10. juli 2007 på grundlag af en henstilling fra Kommissionen en beslutning i henhold til artikel 104, stk. 8, hvori det hed, at de foranstaltninger, der var truffet af Tjekkiet, ikke syntes at være tilstrækkelige til at korrigere det uforholdsmæssigt store underskud inden fristen i 2008 (3). Den 10. oktober 2007 udstedte Rådet på grundlag af en henstilling fra Kommissionen en ny henstilling i henhold til artikel 104, stk. 7, hvori det blev henstillet til Tjekkiet at begrænse budgetforværringen yderligere i 2007, ligesom det på ny blev konstateret, at situationen med et uforholdsmæssigt stort underskud skulle bringes til ophør senest i 2008, idet den 9. april 2008 blev anført som sidste frist for de tjekkiske myndigheder til at træffe virkningsfulde foranstaltninger. På grundlag af de dengang foreliggende fremskrivninger henstillede Rådet til de tjekkiske myndigheder at forbedre den strukturelle saldo (dvs. den konjunkturkorrigerede saldo eksklusive engangsforanstaltninger og andre midlertidige foranstaltninger) med mindst
% af BNP i 2008 i forhold til 2007.
(4)
I henhold til traktatens artikel 104, stk. 12, skal en rådsbeslutning om et uforholdsmæssigt stort underskud ophæves, i det omfang det uforholdsmæssigt store underskud i den pågældende medlemsstat efter Rådets opfattelse er blevet korrigeret.
(5)
I henhold til protokollen om proceduren i forbindelse med uforholdsmæssigt store underskud, der er knyttet som bilag til traktaten, er det Kommissionens ansvar at fremlægge data til gennemførelse af proceduren. Som led i gennemførelsen af protokollen skal medlemsstaterne indberette oplysninger om det offentlige underskud og den offentlige gæld og andre relaterede variabler to gange årligt, nemlig inden den 1. april og inden den 1. oktober, jf. artikel 4 i Rådets forordning (EF) nr. 3605/93 af 22. november 1993 om gennemførelse af den protokol om proceduren i forbindelse med uforholdsmæssigt store underskud, der er knyttet som bilag til traktaten om oprettelse af Det Europæiske Fællesskab (4).
(6)
På grundlag af data fremlagt af Kommissionen (Eurostat) i overensstemmelse med artikel 8g, stk. 1, i forordning (EF) nr. 3605/93 efter indberetning fra Tjekkiet før den 1. april 2008 og på grundlag af Kommissionens prognose fra foråret 2008 kan der drages følgende konklusioner:
-
det offentlige underskud blev reduceret fra 2,7 % af BNP i 2006 til 1,6 % af BNP i 2007, hvilket bringer det under referenceværdien på 3 % af BNP før den af Rådet fastsatte frist. Dette skal sammenholdes med måltallet på 4 % af BNP i konvergensprogrammet fra marts 2007
-
om end skatteindtægterne var større end forventet takket være den uventet kraftige økonomiske vækst, var reduktionen af underskuddet i 2007 også et resultat af udgiftstilbageholdenhed, især med hensyn til aflønningen af offentligt ansatte og forbruget i produktionen. Størstedelen af udgiftsbesparelserne er permanente. Forbedringen af den strukturelle saldo (dvs. den konjunkturkorrigerede saldo uden engangsforanstaltninger og andre midlertidige foranstaltninger) anslås til lige over % af BNP i 2007
-
ifølge prognosen fra foråret 2008 vil underskuddet blive reduceret yderligere i 2008, nemlig til 1,4 % af BNP, som et resultat af yderligere udgiftsbesparende foranstaltninger, lovgivningstiltag til nedbringelse af de sociale udgifter og indførelsen af delvis brugerbetaling i sundhedssektoren. Indtægterne som en procentdel af BNP forventes at ville holde sig nogenlunde konstante som følge af gennemførelsen af en bred vifte af skatteforanstaltninger i 2008. Forårsprognosen er i tråd med underskudsmålet på 1,5 % af BNP i budgetindberetningen fra april. Ifølge forårsprognosen vil underskuddet i et scenario med en uændret politik baseret på fortsat udgiftstilbageholdenhed falde yderligere til 1,1 % af BNP i 2009. Dette viser, at underskuddet er blevet bragt ned under referenceværdien på 3 % af BNP på troværdig og holdbar vis
-
den strukturelle saldo forventes at forbedres med ca. procentpoint af BNP i 2008 og igen - i et scenario med en uændret politik baseret på fortsat udgiftstilbageholdenhed - i 2009. Dette skal ses på baggrund af behovet for at fremskynde opfyldelsen af den mellemfristede målsætning for den budgetmæssige situation, som for Tjekkiet er et strukturelt underskud på 1 % af BNP, som anbefalet i Rådets udtalelse fra marts 2008 om opdateringen af konvergensprogrammet fra november 2007
-
gældskvoten ligger fortsat et godt stykke under referenceværdien på 60 % af BNP. Kvoten faldt fra 29,4 % af BNP i 2006 til 28,7 % i 2007. Ifølge prognosen fra foråret 2008 forventes gældskvoten at falde yderligere til under 28 % inden udgangen af 2009 (i et scenario med en uændret politik).
(7)
Efter Rådets opfattelse er det uforholdsmæssigt store underskud i Tjekkiet blevet korrigeret, og beslutning 2005/185/EF bør derfor ophæves -
VEDTAGET FØLGENDE BESLUTNING:
Artikel 1
Ud fra en samlet vurdering kan det konkluderes, at situationen med et uforholdsmæssigt stort underskud i Tjekkiet er blevet korrigeret.
Artikel 2
Beslutning 2005/185/EF ophæves.
Artikel 3
Denne beslutning er rettet til Den Tjekkiske Republik.
Udfærdiget i Luxembourg, den 3. juni 2008.

Labels: 2
18